ՙԴատապարտյալների հիվանդանոց՚ քրեակատարողական հիմնարկում վաղուց ստեղծված են դատապարտյալների համար ահնրաժեշտ բոլոր պայմանները վերջիններիս առողջական խնդիրները բացահայտելու, կանխելու և ամբողջությամբ բուժելու համար, որի արդյունքում 2007 թվականից մինչ օրս թվով 10 ցմահ դատապարտյալներ ստացել և ստանում են մասնագիտական բուժում: Բացի այդ, 2008 թվականի ընթացքում քաղաքացիական բժշկական հաստատություններում բուժում են ստացել ավելի քան 140 դատապարտյալ, որոնցից 10-ը դատապարտված են ցմահ ազատազրկման: Հարկ է նշել նաև, որ ՙՆուբարաշեն՚ քրեակատարողական հիմնարկում բուժսպասարկման բաժնի կողմից ամենօրյա բժշկական հսկողություն է սահմանված ցմահ դատապարտյալների տեղամասում, որտեղ գործում է բուժպրոցեդուրային կաբինետ մշտական բժիշկ թերապևտի հաստիքով: